stanford-oval/wikipedia huggingface dataset:
Christa Alanko
Ura > Maajoukkueura

Alanko pelasi alle 18-vuotiaiden MM-kilpailuissa 2011 ja 2012. Vuoden 2011 kisoissa Suomi voitti pronssia. Naisten maajoukkueessa hän esiintyi ensimmäisen kerran joulukuussa 2015. Alanko pelasi kaikkiaan kolme naisten maaottelua, joissa sai yhden syöttöpisteen.
Claudia Adkins

| Claudia Adkins> Henkilötiedot |
| --- | --- |
Koko nimi:  Natalia Kerkina
Syntynyt: 2. marraskuuta 1972 (ikä 51)
Pornonäyttelijä
Taiteilijanimet:  Natasha Claudia Pile Driver Claudia Atkins
Aktiivisena:  2000–2004
Elokuvien määrä:  126
Silmien väri:  Sininen
Hiusten väri:  Brunetti
Mitat:  86-58-81
Pituus:  160 cm
Paino:  45 kg
Aiheesta muualla
IMDb
Claudia Adkins (s. 2. marraskuuta 1972 Novosibirsk) on venäläinen pornonäyttelijä. Hän aloitti pornouraansa vuonna 2000 ja esiintyi sen jälkeen yhteensä yli 120 pornoelokuvassa. Ennen nykyistä uraansa hän opiskeli Venäjällä lääketieteen tohtoriksi. Adkins lopetti pornoelokuvissa näyttelemisen vuonna 2004.
Aiheesta muualla

Claudia Adkins Internet Movie Databasessa. (englanniksi)
CNET

CNET (lyhenne sanoista “Computer Network”) on yhdysvaltalainen englanninkielinen verkkosivusto, joka julkaisee arvosteluja, uutisia, artikkeleita, blogeja, podcasteja ja videoita teknologiasta ja kuluttajaelektroniikasta maailmanlaajuisesti. CNET tuotti alun perin sisältöä radioon ja televisioon ennen kuin se alkoi soveltaa uusmedian jakelutapoja internetjakelussa.
CNET:n perustivat vuonna 1992 Halsey Minor ja Shelby Bonnie. Minor oli vuoteen 2000 toimitusjohtajana, kunnes Bonnie tuli hänen seuraajakseen ja Minor jäi johtokunnan puheenjohtajaksi.
CNET aloitti vuonna 1992 nimelle c/net, ja oli 24-tuntia vuorokaudessa pyörivä kaapelikanava, joka lähetti ohjelmia tietokoneista ja teknologiasta.
CNET online aloitti kesäkuussa 1995.
CNET oli CNET Networks -yhtiön lippulaivabrändi ja siitä tuli CBS Interactiven brändi sen ostettua CNET Networksin vuonna 2008 1,8 miljardin dollarin hintaan. CNET Networksille kuuluivat CNETin lisäksi ZDNet, GameSpot, TV.com, MP3.com, CNET News.com, UrbanBaby, CHOW, Search.com, BNET, MySimon ja TechRepublic.
Vuodesta 2020 lähtien CNET on ollut Red Ventures -yhtiön omistuksessa.
RV:n alaisuudessa CNET on enenevässä määrin alkanut julkaista tekoälyllä luotua sisältöä, sponsoroitua sisältöä ja affiliate-markkinointia.
Red Ventures myi CNET Networksin media- ja peliaiheiset sivustot edelleen Fandomille.
Kesästä 2023 lähtien CNET poisti sivustoltaan tuhansia vanhoja artikkeleita. Yhtiön mukaan tarkoituksena on sijoittua korkeammalle Googlen hakutuloksissa. Muutoksien puolustajien mukaan korkeampi sijoitus vaikuttaa kävijämäärään, tuotemyyntiin tai mainostuloihin. CNETin sisäisen muistion mukaan vanhojen sivujen poistaminen vaikuttaisi sen sijoittumiseen paremmin kuin kilpailijansa, mutta Google ei suosittele tätä käytäntöä.
Sivusto on tuottanut tekoälyllä artikkeleita, joita ihmiset ovat jälkikäteen kirjoittaneet uusiksi niissä olleiden asiavirheiden vuoksi.
CNET:llä on myös alue- ja kielikohtaisia versioita, kuten kiina, ranska, saksa, japani, korea ja espanja.
Jure Golčer

| Jure Golčer |
| --- | --- |
 Jure Golčer vuonna 2005.
Henkilötiedot
Syntynyt: 12. heinäkuuta 1977 (ikä 47)
Kansalaisuus:   Slovenia
Pyöräilijä
Joukkue:  lopettanut
Laji:  maantie
Rooli:  ajaja
Ura
Amatöörijoukkue(et)
2001:  Team Felbermayr Simplon Wels
Ammattilaisjoukkue(et)
2002 2003 2004 2005 2006 2007 2008–2009 2010 2011 2012–2013 2014 2015 2016–2018:  Perutnina Ptuj - KRKA Telekom Volksbank-Ideal Formaggi Pinzolo Fiavè Acqua & Sapone - Adria Mobil Perutnina Ptuj Tenax LPR Brakes De Rosa - Stac Plastic Perutnina Ptuj Tirol Cycling Team RC Gourmetfein Wels Team Felbermayr Simplon Wels Adria Mobil
Suurimmat voitot
 Slovenian ympäriajo 2006, 2008  Maantieajon Slovenian-mestaruus 2006 
 Tiedot päivitetty: 18. tammikuuta 2022 
Jure Golčer (s. 12. heinäkuuta 1977 Maribor) on slovenialainen maantiepyöräilijä, joka kilpaili ammattilaisena vuosina 2002–2018. Hän edusti useita UCI Continental Circuits -tason joukkueita.
Golčer voitti Slovenian ympäriajon 2006 ja 2008. Vuoden 2006 kilpailussa hän sijoittui alun perin toiseksi, mutta nousi voittajaksi Tomaž Nosen jäätyä kiinni dopingista. Golčer kilpaili myös maastopyöräilyssä ja saavutti maratonmatkan EM-pronssia 2003.
Saavutuksia

Lähde: Cycling Archives, Pro Cycling Stats
Cherryland

Cherryland on virolainen dance -musiikkiprojekti. Sen vokalisteina ovat Kristi Lichtfeldt (s. 5. elokuuta 1984) ja Sandra Ashilevi (s.  2. toukokuuta 1987). Yhtyeen perustajina ja soittajina toimivat Joel Kirsimaa ja Reio Rajaveer. Yhtyeen kappaleita on muun muassa Loomulik Blondiin. Yhtyeen julkaisemia singlejä on päässyt Virossa julkaistuihin kokoelmalevyihin kuten Suvehitt 2007, Talvehitt 2008 ja Suvehitt 2008.
Aiheesta muualla

Kotisivut (Arkistoitu – Internet Archive)
Booriryhmä

Booriryhmä on alkuainetaulukon 13. ryhmä eli kolmas pääryhmä, johon kuuluu kuusi alkuainetta, jotka ovat boori (B), alumiini (Al), gallium (Ga), indium (In), tallium (Tl) ja nihonium (Nh). Boori on puolimetalli, alumiini, gallium, indium sekä tallium ovat metalleja. Nihonium on synteettinen alkuaine, jota ei tavata luonnossa ja jolla ei ole merkitystä kemian perustutkimuksen ulkopuolella.
Called to Rise

| Called to Rise Oblivion |
| --- | --- | --- |

Studioalbumin tiedot
 Julkaistu: 1. tammikuuta 2013 15. lokakuuta 2013
 Tuottaja(t): Nick Vasallo, Zack Ohren
 Tyylilaji: tekninen death metal
 Kesto: 39.57
 Levy-yhtiö: omakustanne Unique Leader Records
Called to Rise on yhdysvaltalaisen teknisen death metal -yhtyeen Oblivionin esikoisalbumi. Se julkaistiin omakustanteena 1. tammikuuta 2013, ja uudelleen sen julkaisi saman vuoden lokakuussa Unique Leader Records.
Albumi sai erinomaisen vastaanoton.
Kappaleet

Oblivion Part 1: The Chant of Tyrants – 1.39
Black Veils of Justice – 3.11
Between Suns of Light – 2.50
Binary Souls – 3.24
Reclamation – 4.11
Canon 1 in E minor – 2.30 (instrumentaali)
Annunaki – 3.06
Reigns in Fire – 4.59
Cancer of Wraiths – 3.52
Multiverse – 4.41
Oblivion Part 2: Infinite Descent – 5.34 (instrumentaali)
Kappaleet > Ladattavan version bonuskappaleet

Black Veils of Justice (Instrumental Version) – 3.11
Shred: I. Multiverse (String Orchestra) – 4.52
Shred: II. Long Deaf Hate (String Orchestra) – 3.54
Kappaleet > Uudelleenjulkaisun bonuskappale

Multiverse (Symphonic Metal Version) – 4.48
Kokoonpano

Ted O'Neill – kitara
Nick Vasallo – laulu, tuottaja
Beniko Orum – bassokitara
Luis Martinez – rummut
Victor Dods – kitara
Joe Ellis – kitara (sessio)
Zack Ohren – tuottaja, äänittäjä, miksaaja, masteroija
Arvostelut

Metalsucks.net:
Metal Injection: 9/10
Deadrhetoric.com: 6.5/10
Aiheesta muualla

Albumi Called to Rise Encyclopaedia Metallum -sivustolla (englanniksi)
Britney and Kevin: Chaotic

Britney and Kevin: Chaotic on eteläkorealainen UPN tuottama televisiosarja.
DVD

| Britney & Kevin: chaotic Britney Spears |
| --- | --- | --- |

EP-levyn tiedot
 Äänitetty : 2005
 Julkaistu: 2005
 Tyylilaji: pop
 Kesto: 17.19
 Levy-yhtiö: Jive Records
Britney Spears muut julkaisut
| Greatest Hits: My Prerogative 2004 | Britney & Kevin: chaotic 2005 | B in the Mix: The Remixes 2005 |
Britney & Kevin: Chaotic oli Britney Spearsin ensimmäinen EP. Albumi on myös julkaistu DVD:nä
DVD > Kappalelista

Can You Handle My Truth
Who Said Anything About Love
Scared to Love You
Magic Happens
Veil of Secrecy (The Finale – Wedding)
The Making of 'Someday (I Will Understand)'
Someday (I Will Understand) (The Video)
Do Somethin' (The Video)
Carbon Based Lifeforms

| Carbon Based Lifeforms |
| --- | --- |

Tiedot
Toiminnassa:  1996–
Tyylilaji:  Ambient
Kotipaikka:  Göteborg, Ruotsi
Jäsenet:  Johannes Hedberg   Daniel Segerstad  
Levy-yhtiö:  Blood Music   Leftfield Records   Ultimae Records  
Aiheesta muualla
Kotisivut
Infobox OKNimi-testi OK: 
Carbon Based Lifeforms (lyh. CBL) on ruotsalainen ambient-tuottajakaksikko, jonka muodostavat Göteborgista kotoisin olevat Johannes Hedberg ja Daniel Segerstad. Kaksikko perusti yhtyeen heidän ollessaan 15 vuoden ikäisiä. Yhtye on sittemmin tullut laajalti tunnetuksi tekijäksi niin ambientin, psybientin kuin downtempo-musiikinkin saralla.
Yhtyeen tavoitteena on ”yhdistää maa sekä avaruus hienorakenteisissa, kuitenkin tiiviissä musiikillisissa visioissa, koskaan unohtamatta Roland TB-303-syntetisaattoria.” Yleisesti studiossa Hedberg työskentelee enemmän raitojen äänimaailmojen eteen, siinä missä Segerstad kehittelee erilaisia rytmejä ja luo kokonaisia raitoja yhteisten ideoiden pohjalta.
Historia

Hedberg ja Segerstad perustivat CBL:n alun perin sivuprojektiksi Notch-yhtyeelleen vuonna 1996. Notch-nimellä kaksikko julkaisi The Path -levyn vuonna 1998. Ajan kuluessa CBL:stä tuli tuottajakaksikon pääprojekti. Ensimmäiset julkaisut Carbon Based Lifeformsina tehtiin MP3.com-palvelussa vuonna 1998.
Carbon Based Lifeforms solmi levytyssopimuksen Ultimae Recordsin kanssa vuonna 2002. Yhtye on julkaissut sittemmin yhteensä kahdeksan albumia sekä yhden EP:n.
Yhtye on pitänyt avointa linjaa muiden säveltäjien ja muusikoiden kanssa työskentelyn osalta. Heillä on TSR-niminen yhteisprojekti muun muassa Solar Fieldsin eli Magnus Birgerssonin kanssa.
Diskografia > Studiojulkaisut

Hydroponic Garden (2003)
World of Sleepers (2006)
Interloper (2010)
Twentythree (2011)
Derelicts (2017)
Stochastic (2021)
Diskografia > EP:t

Irdial (2008)
Mos 6581 Remixes (2016)
Photosynthesis Remixes (2016)
Diskografia > Muut albumit

The Path (Nimellä Notch, 1998. remasteroitu, 2018)
VLA (2011)
Refuge OST (2013) - Refuge -elokuvan soundtrack.
Alt:01 (2016) - Liveäänityksistä ja remasteroiduista raidoista koostuva kokoelmalevy.
Alt:02 (2020)
Aiheesta muualla

Carbon Based Lifeforms Discogs. Viitattu 23.2.2021. (englanniksi)
Etusivu Ultimae records. Viitattu 23.2.2021. (englanniksi)
Carbon Based Lifeforms Last.fm. Viitattu 23.2.2021. (englanniksi)
Chrystabell

| Chrystabell |
| --- | --- |
 Chrystabell esiintymässä vuonna 2018.
Henkilötiedot
Koko nimi:  Chrysta Bell Zucht
Syntynyt: 20. huhtikuuta 1978 (ikä 46) San Antonio, Texas, Yhdysvallat
Ammatti:  laulaja-lauluntekijä, muusikko
Muusikko
Laulukielet:  englanti
Aktiivisena:  1998–
Tyylilajit:  synthpop
Yhtyeet:  8½ Souvenirs
Levy-yhtiöt:  RCA, La Rose Noire, Meta Hari, Love Conquered Records
Aiheesta muualla
Kotisivut
  [ Muokkaa Wikidatassa ] [ ohje ]  
Chrystabell (oik. Chrysta Bell Zucht; s. 20. huhtikuuta 1978 San Antonio, Texas) on yhdysvaltalainen laulaja-lauluntekijä, joka tunnetaan parhaiten yhteistyöstään elokuvataitelija David Lynchin kanssa. Chrystabell aloitti musiikin kirjoittamisen vuonna 1995 ja yhteistyönsä Lynchin kanssa vuonna 1998, ollessaan 20-vuotias. Ennen yhteistyötään Lynchin kanssa Chrystabell toimi swing-yhtye 8½ Souvenirsin laulajana, jonka kanssa hän julkaisi kaksi studioalbumia.
Vuonna 1998 agentti esitteli hänet David Lynchille, josta alkoi heidän luomissuhteensa. Chrystabell ja Lynch ovat julkaisseet kaksi yhteisalbumia: This Train (2011) ja Somewhere in the Nowhere (2016). Vuonna 2017 Chrystabell esiintyi Lynchin luoman televisiosarjan Twin Peaksin kolmannella tuotantokaudella, jossa hän esitti erikoisagentti Tamara Prestonia.
Diskografia > Sooloalbumit

Bitter Pills and Delicacies (tuotettu vuonna 2010, julkaistu vuonna 2021)
We Dissolve (2017)
Feels Like Love (2019)
Midnight Star (2022)
Diskografia > 8½ Souvenirsin kanssa

Happy Feet (1998)
Twisted Desire (1999)
Diskografia > David Lynchin kanssa

This Train (2011)
Somewhere in the Nowhere (2016)
Filmografia

| Vuosi | Nimi | Rooli | Muuta |
| --- | --- | --- | --- |
| 1997 | Once Upon a Time in China and America | Sarah | elokuva; näyttelydebyytti |
| 2017 | Twin Peaks: The Return | erikoisagentti Tamara ”Tammy” Preston | televisiosarja; 11 jaksoa |
| 2018 | Lasso | Miss Demico Country | elokuva; sivurooli |
Aiheesta muualla

Kuvia tai muita tiedostoja aiheesta Chrystabell Wikimedia Commonsissa
Kotisivut (englanniksi)
Chrystabell Internet Movie Databasessa. (englanniksi)
Correio da Manhã

Correio da Manhã on portugalilainen päivittäin julkaistava sanomalehti. Sen nimi tarkoittaa suomeksi ”aamupostia”. Lehteä julkaistaan Lissabonissa.
Aiheesta muualla

Correio da Manhã (portugaliksi)
Johannes Wiik

| Johannes Wiik> Henkilötiedot |
| --- | --- |
Syntynyt: 1. huhtikuuta 1873 Koivulahti
Kuollut: 26. maaliskuuta 1972 (98 vuotta) Vaasa
Kansalaisuus:  suomalainen
Ammatti:  maanviljelijä
Arvonimi: kunnallisneuvos (1936) herastuomari (1946)
Poliitikko
Puolue:  Suomen ruotsalainen kansanpuolue
Asema:  Kansanedustaja
Vaalipiiri:  Vaasan läänin eteläinen vaalipiiri
Puoliso:  Edla Maria Michelsdotter (1893–1911) Sigrid Elisabet Jakobsson (1912–)
Vanhemmat:  Erik Wiik Maria Beata Enroth
Johannes Wiik (1. huhtikuuta 1873 Koivulahti – 26. maaliskuuta 1972 Vaasa) oli suomalainen poliitikko. Hänen puolueensa oli Ruotsalainen kansanpuolue.
Wiik valittiin eduskuntaan eduskuntavaaleissa 1916 ja hän toimi kansanedustajana huhtikuusta lokakuuhun 1917. Hän edusti Vaasan läänin eteläistä vaalipiiriä. Hän vaikutti poliittisella urallaan myös Koivulahden kunnallispolitiikassa ja oli kunnan kunnallislautakunnan puheenjohtaja. Vuonna 1936 hänelle myönnettiin kunnallisneuvoksen arvonimi..
Wiikin vanhemmat olivat maanviljelijä Erik Wiik ja Maria Beata Enroth. Hän oli itsekin ammatiltaan maanviljelijä, jona hän työskenteli synnyinkunnassaan Koivulahdella. Hän toimi myös maallikkotuomarina, lautamiehenä, ja sai herastuomarin arvonimen vuonna 1946.
Wiik oli kahdesti aviossa. Hänen ensimmäinen puolisonsa oli Edla Maria Michelsdotter, jonka kanssa oli naimisissa vuosina 1893–1911. Vuonna 1912 hän avioitui Sigrid Elisabet Jakobssonin kanssa. Johannes Wiik kuoli maaliskuussa 1972, 98-vuotiaana.
Bryan Clay

| Mitalit | Mitalit | Mitalit |  |
| --- | --- | --- | --- |
|  Clay Osakan MM-kisoissa 2007 |  Clay Osakan MM-kisoissa 2007 |  Clay Osakan MM-kisoissa 2007 |  |
Maa:   Yhdysvallat
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Peking 2008 | kymmenottelu |  |
|  Hopeaa | Ateena 2004 | kymmenottelu |  |
| MM-kilpailut  | MM-kilpailut  | MM-kilpailut  |  |
|  Kultaa | Helsinki 2005 | kymmenottelu |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Kultaa | Valencia 2008 | seitsenottelu |  |
|  Kultaa | Doha 2010 | seitsenottelu |  |
|  Hopeaa | Budapest 2004 | seitsenottelu |  |
|  Hopeaa | Moskova 2006 | seitsenottelu |  |
Bryan Clay (s. 3. tammikuuta 1980 Austin, Texas) on yhdysvaltalainen kymmenottelija ja olympiavoittaja.
Clay voitti vuonna 1999 nuorten Yhdysvaltain mestaruuden kymmenottelussa. Vuonna 2001 hän sijoittui Pekingin Universiadeissa kolmanneksitoista. Vuonna 2004 hän voitti seitsenottelun hopeaa Budapestin sisäratojen MM-kisoissa tuloksella 6365. Myöhemmin samana vuonna hän voitti Yhdysvaltain olympiakarsinnat. Ateenan olympialaisissa hän voitti olympiahopeaa tuloksella 8820.
Helsingin MM-kisoissa 2005 Clay voitti maailmanmestaruuden tuloksella 8732. Hän voitti samana vuonna myös maansa mestaruuden. Moskovan sisäratojen MM-kisoissa 2006 hän voitti hopeaa seitsenottelussa. Osakan MM-kisoissa 2007 hän keskeytti ottelun loukattuaan jalkaansa korkeushypyssä. Maaliskuussa 2008 hän voitti kultaa Valencian sisäratojen MM-kisoissa. Kesällä 2008 hän voitti Yhdysvaltain olympiakarsinnat ennätyksellään 8832 pistettä. Pekingin olympialaisissa Clay otti selvän voiton. Hän voitti heti ensimmäisen lajin 100 metrin juoksun ja johti tämän jälkeen kisaa loppuun asti.
Dohan sisäratojen MM-kilpailuissa 2010 hän voitti kultaa seitsenottelussa.
Henkilökohtaiset ennätykset

| Laji | Tulos | Huomio | Paikka | Ajankohta | Viite |
| --- | --- | --- | --- | --- | --- |
| 100 m | 10,35 | Tuuli +0,20 m/s | Götzis | 29.5.2010 |  |
| 200 m | 21,34 | Tuuli −0,70 m/s | Azusa | 9.4.2005 |  |
| 400 m | 47,78 |  | Helsinki | 9.8.2005 |  |
| 1 500 m | 4.38,93 |  | Eugene | 22.6.2001 |  |
| 110 m aidat | 13,64 | Tuuli −0,30 m/s | Los Angeles | 8.5.2010 |  |
| Korkeushyppy | 209 |  | Götzis | 26.5.2007 |  |
| Seiväshyppy | 510 |  | Sacramento Toronto | 17.7.2004 11.6.2009 |  |
| Pituushyppy | 796 | Tuuli +0,20 m/s | Ateena | 23.8.2004 |  |
| Kuulantyöntö | 16,27 |  | Peking | 21.8.2008 |  |
| Kiekonheitto | 55,87 |  | Carson | 24.6.2005 |  |
| Keihäänheitto | 72,00 |  | Helsinki | 10.8.2005 |  |
| Kymmenottelu | 8832 |  | Eugene | 30.6.2008 |  |
Aiheesta muualla

Clay Yhdysvaltain olympiajoukkueen sivuilla (englanniksi)
Miesten kymmenottelun maailmanmestarit
Miesten kymmenottelun olympiavoittajat
Booritribromidi

| Booritromidi |
| --- | --- |

Tunnisteet
Muut nimet:  tribromiboraani, boori(III)bromidi, booribromidi
CAS-numero:  10294-33-4
PubChem CID:  25134
Ominaisuudet
Molekyylikaava:  BBr3
Moolimassa:  250,5 g/mol
Ulkomuoto:  Väritön neste
Sulamispiste:  –46 °C
Kiehumispiste:  91 °C
Tiheys:  2,7 g/cm3
Booritribromidi (BBr3) on boorin ja bromin yhdiste, josta käytetään myös nimityksiä tribromiboraani, boori(III)bromidi tai booribromidi. Se on normaaliolosuhteissa olomuodoltaan väritön, savuava neste, jolla on pistävä haju. Booritribromidi reagoi veden kanssa muodostaen boorihappoa (H3BO3) ja bromivetyä (HBr).
Booritribromidia valmistetaan bromin ja boorikarbidin välisellä reaktiolla 850–1 000 °C:n lämpötilassa tai vaihtoehtoisesti korkeissa lämpötiloissa vetybromidin ja kalsiumboridin välisellä reaktiolla.
Aiheesta muualla

Booritribromidin kansainvälinen kemikaalikortti
Jutta Sponheimilainen

Jutta (keskellä) tuo kahdeksanvuotiaan Hildegardin Disibodenbergin uuden benediktiiniläisluostarin sisarten luokse (alttarireliefi myöhemmältä ajalta).
Jutta Sponheimilainen (myös Jutta Spanheimilainen tai Jutta Disibodenbergiläinen, s. noin 1090 Sponheim – 22. joulukuuta 1136) oli Disibodenbergin benediktiiniläisluostarin johtajatar (magistra).
Jutta ja superdieetit

| Jutta ja superdieetit |
| --- | --- |

Kestoaika:  30 minuuttia
Pääosissa:  Jutta Gustafsberg Jari Mentula Ari Kokkonen
Alkuperämaa:   Suomi
Verkko:  Liv
Esitetty:  11. tammikuuta 2012 – 14. maaliskuuta 2012
Tuotantokausia:  1
Jaksoja:  10
Tuotanto
Tuotantoyhtiö(t):  Moskito Television
Jutta ja superdieetit oli tositelevisio ohjelma, jossa seurattiin Jutta Gustafsbergin elämää, valmistautumista body fitnessin maailmanmestaruuskisoihin dieetin ja treenien siivittämänä. Mukana Jutan kanssa nähtiin Jari Mentula ja Ari Kokkonen. Ohjelman ensimmäinen tuotantokausi alkoi Liv-kanavalla 11. tammikuuta 2012.
Ohjelma on jatkoa Jutta ja puolen vuoden superdieetit ohjelmalle jonka toinen tuotantokausi alkoi Liv-kanavalla 2. tammikuuta 2013. Jossa seurataan ylipainon kanssa kamppailevia ihmisiä puolen vuoden ajan.
Boys Like Girls

| Boys Like Girls |
| --- | --- |

Tiedot
Toiminnassa:  2005–
Kotipaikka:  Boston, Massachusetts, Yhdysvallat
Laulukieli:  englanti
Jäsenet:  Martin Johnson, rytmikitara, laulu   Paul DiGiovanni, Soolokitara, taustalaulu   Bryan Donahue, basso, taustalaulu   Jonh Keefe, rummut  
Aiheesta muualla
www.boyslikegirls.com
Infobox OKNimi-testi OK: 
Boys Like Girls on yhdysvaltalainen rockyhtye Bostonista, Massachusettsista. Yksi heidän tunnetuimmista kappaleistaan on "The Great Escape".
Historia

Bändi perustettiin Andoverissa, Massachusettsissa vuonna 2005, kun laulaja Martin Johnson kirjoitti muutaman laulun, jotka hän halusi äänittää. Hän värväsi basistin Bryan Donahuen ja rumpali John Keefen. Keefe toi mukanaan pääkitaristi Paul DiGiovannin, jonka kanssa hän oli äänittänyt lyhyen demon. Joitakin kuukausia myöhemmin he saivat tietää olevansa kaukaisia serkkuja. Myöhemmin yhtye muutti nimensä Boys Like Girlsiksi.
Albumit > Studioalbumit

Boys Like Girls (2006)
Love Drunk (2009)
Albumit > Livealbumit

Read Between the Lines (2008)
Albumit > Pitkäsoitot

Love Drunk EP (2010)
Singlet

The Great Escape (2007)
Hero/Heroine (2007)
Thunder (2008)
Love Drunk (2009)
Two Is Better Than One (2009)
Musiikkivideot

Hero/Heroine (2007)
The Great Escape (2007)
Thunder (2008)
Heels Over Head (2008)
Love Drunk (2009)
Two Is Better Than One (2009)
Aiheesta muualla

Kuvia tai muita tiedostoja aiheesta Boys Like Girls Wikimedia Commonsissa
Virallinen sivusto (Arkistoitu – Internet Archive)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Boys Like Girls
Käännös suomeksi
Carbon Disclosure Project

CDP (entinen Carbon Disclosure Project) on itsenäinen, voittoa tavoittelematon järjestö, joka auttaa yrityksiä ja kaupunkeja laskemaan ja raportoimaan ympäristövaikutuksensa. Yrityksien ja kaupunkien tekemät raportit ovat julkisia ja niitä voivat hyödyntää mm. sijoitusyhtiöt, poliitikot, erilaiset järjestöt, tutkijat ja toimittajat. Vuonna 2021 yli 14 000 organisaatiota julkisti ympäristötietonsa CDP:n kautta. CDP pyytää yrityksiä vastaamaan vuosittain kyselyyn, jossa ne selostavat yksityiskohtaisesti vaikutuksista ilmastonmuutokseen, veteen ja metsiin, sekä strategioista, joilla niihin liittyviä riskejä vähennetään.
CDP pisteyttää yritysten ja kaupunkien antamavat vastaukset ja määrittää pisteiden perusteella tason, jolla yritys tai kaupunki toimii suhteessa muihin raportoineisiin tahoihin. Kriteeristöä ja pisteytystä päivitetään ja kiristetään vuosittain. Vuonna 2020 parhaalle eli A-tasolle (Leadership) pääsi ilmaston osalta 200, veden osalta 118 ja metsien osalta 24 yritystä. Vain 14 yritystä saavutti A-tason kaikissa kolmessa ohjelmassa.
CDP:n ohjelmat > Ilmasto

CDP:n ilmastonmuutosohjelman tavoitteena on vähentää yritysten kasvihuonekaasupäästöjä ja lieventää ilmastonmuutokseen liittyviä riskejä. Ilmastonmuutos on CDP:n ensimmäinen ja vanhin ohjelma. CDP pyytää tietoja ilmastoriskeistä ja vähäpäästöisyyden tuomista mahdollisuuksista maailman suurimmilta yrityksiltä yli 680 allekirjoittaneen institutionaalisen sijoittajan puolesta.
CDP:n ohjelmat > Vesi

CDP:n työ vesiturvallisuuden parissa motivoi yrityksiä paljastamaan ja vähentämään ympäristövaikutuksiaan . Vuonna 2020 CDP:n vesiraportoinnissa oli mukana 500 yritystä.
CDP:n ohjelmat > Metsä

Metsäohjelma tarjoaa yrityksille toimintakehyksen metsiin liittyvien riskien ja mahdollisuuksien mittaamiseen ja hallintaan, edistymisen läpinäkymiseen raportoimiseen ja sitoutumiseen. ennakoivaan toimintaan metsien ja ekosysteemien ennallistamiseksi.selvennä Vuonna 2020 CDP:n metsäraportoinnissa oli mukana 211 yritystä. CDP kerää tietoa neljästä maataloushyödykkeestä, jotka aiheuttavat suurimman osan maailmanlaajuisesta metsäkadosta. Näitä hyödykkeitä ovat puutavara, palmuöljy, karja ja soija. Vuonna 2019 CDP aloitti myös tiedon keräämisen kaivosalan biologisen monimuotoisuuden vaikutuksista, riskeistä ja mahdollisuuksista.
CDP:n ohjelmat > Arvoketju

Valtaosa yritysten ympäristövaikutuksista syntyy yritysten arvoketjussa. Tämän vuoksi CDP on aloittanut myös arvoketjuraportoinnin. CDP:n arvoketjuohjelman kautta yritykset voivat sitouttaa omia toimittajiaan ja muita yhteistyökumppaneita ympäristötyöhön. Yli 280 CDP:n jäsenyritystä on mukana ohjelmassa.
CDP:n ohjelmat > Kaupungit

Kaupunkiohjelma tarjoaa kaupungeille alustan, jolla ne voivat mitata, hallita ja paljastaa ympäristötietojaan. Yli 1000 kaupunkia mittaa ja julkistaa ympäristötietoja vuosittain CDP:n kautta.
Aiheesta muualla

Projektin kotisivu (englanniksi) cdp.net